cyanic-selkie/wikianc huggingface dataset:
Bhumibol Adulyadej
Konge
Ved et besøk i Paris traff han for første gang i 1947 Mom Rajawongse Sirikit Kitiyakara, datter av den thailandske ambassadør i Frankrike, og som han var en fjern slektning av gjennom kong Chulalongkorn. Ved en bilulykke ved Genfersjøen i oktober 1948 mistet han et øye, og brukte senere et glassøye, og hadde en ansiktslammelse. Under sykehusoppholdet ble han ofte besøkt av sin senere hustru Sirikit. De ble forlovet i Lausanne den 19. juli 1949. Fredag den 28. april 1950, en uke før han ble kronet, giftet de seg i Sra-Pathum-palasset i Bangkok-distriktet Pathum Wan.
De fikk fire barn.
Tronfølger var sønnen Maha Vajiralongkorn, i tillegg har kongens yngre datter, Sirindhorn, tittelen kronprinsesse, og retten til å bestige tronen, men siden broren er eldre, har han førsteretten.
Rama IXs regjeringstid har sett 17 militærkupp og 26 statsministre; i et land der politikken til tider kan være veldig urolig, har kongen blitt et symbol på stabilitet og kontinuitet. Kongen har i thailendernes øyne regjert plettfritt, og dette har gitt ham en unik moralsk tyngde: Når Rama IX taler, så lytter folket til det han har å si. Siden kongen har vært moderat i å bruke denne evnen til å påvirke landet, har folket respekt for ham, og kongen anses for å være en slags «reservemakt» – en som kan rydde opp når ting går veldig galt.
Denne stille makten Rama IX nå har, er noe som ikke kan arves, men noe som han har opparbeidet seg gjennom et langt liv med trofast tjeneste. Det er derfor en stille bekymring i Thailand over arverekkefølgen, ettersom man har bange anelser om at kronprins Vajiralongkorn ikke evner å leve opp til sin fars utøvelse av kongerollen. Hvorvidt Vajiralongkorn kommer til å bli landets neste konge er også et åpent spørsmål, siden arvefølgen i Thailand ikke er fastsatt, men bestemmes av de 19 medlemmene i Det kongelige råd. Arvefølgen er spesielt problematisk, ettersom det finnes en spådom som sier at Chakri-dynastiet kun kommer til å ha ni konger.
Etter et sykehusopphold, ble kongen sett i en rosa blazer, fordi han hadde blitt gitt et råd om at rosa var en farge som ville bringe ham lykke og et langt liv. Dette førte til at salget av rosa klær økte dramatisk i Thailand. Rosa assosieres nå med kongens helse, og ved å ha på seg rosa, håpet mange å bidra til forlengelse av kongens liv.
Formue
I 2008 ble han omtalt av Forbes som den rikeste monarken i verden, med en formue på 35 milliarder amerikanske dollar. I 2014 anslo Forbes og Business Spectator at han var god for 30 milliarder US dollar. Han eide omtrent 3 000 acre midt i Bangkok, og hans Crown Property Bureau er hovedaksjonær i Siam Cement, det største konglomeratet i landet, og Siam Commercial Bank. Han er også eier av Golden Jubilee, den største slipte diamanten i verden, som er verdt et sted mellom 4 og 12 millioner amerikanske dollar.
Eksterne lenker
Rama IX
Alpes-de-Haute-Provence
Alpes-de-Haute-Provence er et fransk departement i regionen Provence-Alpes-Côte d'Azur. Hovedbyen er Digne-les-Bains.
Det er fire arrondissementer (Digne-les-Bains, Barcelonnette, Castellane og Forcalquier), 15 kantoner og 200 kommuner i Alpes-de-Haute-Provence.
Mick Taylor
Michael Kevin Taylor (født 17. januar 1949 i Welwyn Garden City, Hertfordshire i England) er en gitarist som er mest kjent som et tidligere medlem av The Rolling Stones fra 1969 til 1974.
Han regnes av mange Stones-kjennere som den beste musikeren som noensinne har spilt med bandet, og spiller på noen av deres klassiske album inkludert Let It Bleed, Sticky Fingers, Exile on Main St. og Goats Head Soup. Siden han trakk seg fra The Rolling Stones i desember 1974 har Taylor jobbet med en rekke andre musikere og gitt ut flere soloalbum. Han var rangert som nummer 37 på Rolling Stone Magazines 2012 liste over de 100 beste gitarister gjennom tidene. Keith Richards siteres fra sine memoarer Life:
Som 20 åring ble Mick Taylor våren 1969 medlem av The Rolling Stones. Han etterfulgte Brian Jones som hadde fått sparken. Hans første bidrag var på singelen «Honky Tonk Women», og hans første opptreden med bandet var i Hyde Park 5. juli 1969 foran et par hundre tusen tilskuere.
Han overleverte sin avskjedsøknad til Mick Jagger i desember 1974.
1756 Giacobini
1756 Giacobini er en hovedbelteasteroide. Den ble oppdaget 24. desember 1937 av André Patry ved Observatoire de Nice i Nice.
Mick Taylor
Ron Wood ble hans etterfølger, og Wood fikk offisielt medlemskap i 1976.
I juni 1973 spilte han med Mike Oldfield på scenen på Queen Elizabeth Hall i en forestilling av Oldfields Tubular Bells. Taylor ble bedt om å ta del i dette prosjektet av Richard Branson da han følte Oldfield var ukjent siden han nettopp hadde blitt signert til Branson plateselskap, Virgin Records. Taylor var også med Oldfield på en BBC TV-sending i november 1973.
Tidlig liv
Mick Taylor vokste opp i Hatfield, Hertfordshire, og begynte å spille gitar allerede som niåring. Som tenåring dannet han band med sine skolekamerater, og de begynte snart å arrangere konserter sammen, under navnet The Juniors (eller the Strangers). De kom til og med på TV og fikk gitt ut en single. Deler av bandet ble rekruttert for en ny gruppe, kalt The Gods. I 1966 åpnet The Gods for bandet Cream ved Startlite Ballrom i Wembley.
Da Taylor var 16 år gammel (1965) hadde han en kveld kommet for å se John Mayall & the Bluesbreakers collegekonsert i Hatfield sammen med noen bandkamerater. Eric Clapton møtte ikke opp av en eller annen grunn, og etter at Taylor hadde snakket med Mayall i pausen endte han på scenen som gitarist, spillende på Claptons gitar. For at Taylor skulle få slippe inn måtte han faktisk lyge på alderen.
Gordon Lightfoot
Gordon Meredith Lightfoot jr. (født 17. november 1938, død 1. mai 2023) var en canadisk singersongwriter som fikk internasjonal anerkjennelse innen musikksjangrene folk, country, rock og folkrock. Han ble særlig kjent på 1960- og 1970-tallet, og har hatt stor innflytelse på utviklingen av dette miljøet. Blant hans sanger fra denne tiden er «If You Could Read My Mind» fra 1970, «Sundown» fra 1974 og «The Wreck of the Edmund Fitzgerald» fra 1976.
Mick Taylor
Tidlig liv
Taylor begynte å bli kjent som et musikalt vidunderbarn og ble spurt om å bli med i the Bluesbreaker etter Peter Greens oppsigelse. Før han fylte 18 spilte Taylor inn album og turnerte sammen med den engelske blues-pioneren John Mayall. Fra 1966 til 1969 utviklet Taylor sin flytende, følsomme og bluesbaserte gitarstil. Han er også sett på som en av de mest eminente slidegitaristene.
Gordon Lightfoot
Sangene hans har blitt brukt av mange internasjonale artister, som Elvis Presley, Johnny Cash, The Kingston Trio, Jerry Lee Lewis, Neil Young, Judy Collins, Barbra Streisand, Johnny Mathis, Herb Alpert, Harry Belafonte, Sarah McLachlan, Eric Clapton, John Mellencamp, Peter, Paul and Mary, Glen Campbell, Grateful Dead, Nico, Olivia Newton-John, Gene Clark, Jimmy Buffett, Jim Croce og Bob Dylan. Robbie Robertson fra The Band har uttalt at Lightfoot var en av hans «favoritter blant de canadiske songwriters og i høyeste grad en nasjonal skatt.»
The Guess Who spilte inn en sang som het «Lightfoot» på albumet Wheatfield Soul i 1968, med en tekst som inneholder mange titler på sanger komponert av Gordon Lightfoot.
Bakgrunn
Som ungdom fikk han sangundervisning av korlederen Ray Williams i kirkekoret i Orillias St. Paul's United Church. Williams lærte ham, ifølge Lightfoot, hvordan han skulle synge med følelse og ha tillit til sin egen stemme. Lightfoot hadde som guttesopran en ganske distinkt stemme og opptrådte fra tid til annen på den lokale radioen, opptrådte i lokalt oppsatte operetter og oratorier, og ble vant til å opptre gjennom ulike Kiwanis musikkfestivaler. Da han var tolv år hadde han sin første offentlige opptreden da han vant en konkurranse for gutter før stemmeskiftet. Som tenåring lærte han å spille piano og lærte selv å spille trommer og slagverk. På high school opptrådte Lightfoot i stor grad og ble etter hvert ganske selvlært i å spille gitar i folkemusikk. Han var på denne tiden influert av den amerikanske songwriter Stephen Foster. Han ble også på denne tiden ganske god i sport
Lightfoot flyttet i 1958 til California, hvor han i to år studerte jazzkomposisjon og orkestrering ved Hollywoods Westlake College of Music, hvor det også var en rekke andre canadiske studenter. For å overleve, sang han ved en rekke demo-innspillinger og skrev, arrangerte og produserte reklame jingles. Han ble her inspirert av folkemusikken som ble formidlet gjennom Pete Seeger, Bob Gibson, Ian and Sylvia Tyson og The Weavers. I Canada opptrådte han sammen med The Swinging Eight, en gruppe som var med på CBC TV-show Country Hoedown, og med Gino Silvi Singers. Han ble snart kjent rundt omkring i kaffebarene i Toronto som en som fremmet folkemusikk. I 1962 ga Lightfoot ut to singler som ble hits i Toronto og fikk litt sendetid også andre stedern i Canada. Sangen «Remember Me (I'm the One)» fikk en topplassering hos CHUM radio i Toronto i juli 1962 og også en top 20 i Montreals CKGM som den gang hadde en stor innflytelse på hva som ble spilt på radio i Canada. Oppfølgeren «Negotiations»/«It's Too Late, He Wins» fikk en nummer 27 på CHUM i desember. Han sang også duett med Terry Whelan, kalt Two-Tones. De spilte inn et konsertalbum som ble gitt ut i 1962, med navn Two-Tones at the Village Corner (1962, Chateau CLP-1012).
I 1963 reiste Lightfoot til Europa og bodde i Storbritannia i et år hvor han var vert i BBC TVs Country and Western Show. I 1964 vendte Lightfoot tilbake til Canada og opptrådte på Mariposa Folk Festival. På denne tiden begynte han å utvikle en viss renomme som låtskriver. Ian and Sylvia Tyson spilte inn «Early Mornin' Rain» og «For Lovin' Me;» året etter at disse var spilt inn med Peter, Paul and Mary. Andre artister begynte å spille inn musikk av Lightfoot, blant andre Chad and Jeremy og Johnny Mann Singers. Men også etablerte artister som Marty Robbins («Ribbon of Darkness»), Leroy Van Dyke («I'm Not Saying»), Judy Collins («Early Morning Rain»), Richie Havens («I Can't Make It Anymore») og The Kingston Trio («Early Morning Rain»), og alle disse oppnådde høye listeplasseringer med Gordon Lightfoots materiale.
Lightfoot-sounden
Kjennemerket ved Lightfoots sound, både i studio og på scenen, bygger på hans distinkte baryton-stemme og den folkemusikkbaserte akustiske gitaren. Etter hvert har nøkkelmusikere rundt ham bidratt til å skape den spesielle sounden, blant dem gitaristen Red Shea i perioden 1965-1970, sammen med bassisten Paul Wideman og John Stockfish på arrangementene.
I 1975 tilførte Pee Wee Charles steel gitar inn i bandets sound og benyttet dette tradisjonelle instrumentet på en ny og kreativ måte inn i Lightfoots sanger. Trommeslager Barry Keane kom med i 1976 og i 1981 keyboardist Mike Heffernan fylte ut ensemblet. Denne gruppen spilte sammen fram til 1987, da Pee Wee Charles forlot bandet for andre jobber, mens Haynes, Clements, Keane, og Heffernan har siden spilt sammen med Lightfoot.
Priser og utmerkelser
Gordon Lightfoot har fått en rekke canadiske priser, særlig i tiåret mellom 1965 og 1975. Han fikk også ASCAP awards for sin sangskriving i årene 1971, 1974, 1976, and 1977 og har fem Grammy Award-nominasjoner. I 1974 ble Lightfoots sang «Sundown» kåret til årets popsang av Music Operators of America. I 1980 ble han utnevnt til den beste canadiske mannlige artisten på 1970-tallet.
I mai 2003 mottok han Canadas høyeste sivile orden, da han ble utnevnt til Companion of the Order of Canada. Lightfoot er også tildelt Order of Ontario, som er den høyeste orden i Ontario-provinsen. I 1977 mottok han Vanier Award av Canadian Jaycee.
Privatliv
Gordon Lightfoot har vært gift tre ganger. Hans første ekteskap, var i april 1963, med svenske Brita Ingegerd Olaisson. Paret fikk to barn sammen, Fred og Ingrid. De skilte seg i 1973, delvis på grunn av utroskap. Lightfoot har innrømmet at hans musikalske turneringer og at han fant det vanskelig med trofasthet med et slikt langdistanse-forhold. Utroskapet medvirket til oppløsningen av minst to forhold.
Sangen «If You Could Read My Mind» ble skrevet som en reaksjon på sitt ekteskap som var under oppløsning. På forespørsel fra sin datter, Ingrid, framfører han nå sangen med litt annen tekst: "I'm just trying to understand the feelings that you lack" er forandret til "I'm just trying to understand the feelings that we lack." Han har forklart i intervjuer at vanskene med å skrive tekster inspirert av personlige hendelser er at det ikke alltid denn emosjonelle distansen og klarheten til å lage tekstmessige forbedringer slik hans datter foreslo.
Lightfoot var ugift i 16 år. Han har to andre barn fra forhold mellom sitt første og andre ekteskap: Gaylen McGee og Eric Lightfoot.
Tidlig på 1970-tallet ble Lightfoot involvert med Cathy Smith. Deres forhold inspirerte Lightfoot til sanger som bl.a. «Sundown» og «Rainy Day People». "Cathy was a great lady," uttalte Gordon Lightfoot til den kanadiske avisen, The Globe and Mail etter Cathy Smiths død. Smith ble også kjent som den personen som injiserte John Belushi med dødelig "speedball" (metamfetamin blandet med heroin).
I 1989 giftet Lightfoot seg med Elizabeth Moon. De fikk to barn sammen: Miles og Meredith. De skilte seg i 2011 etter en separasjon som ifølge Lightfoot hadde vart i ni år.
Lightfoot giftet seg for tredje gang 19. desember 2014, i Rosedale United Church med Kim Hasse.
For å holde seg i form til å klare alle vanskeligheter med turnēer og opptredener, trener Lightfoot i et treningssenter 6 dadager i uka, men uttalte i 2012 at han var klar til å dra hvor som helst. Han sa at: "Jeg var nesten død noen ganger... Jeg har mer insentiv nå fordi jeg føler at jeg lever på lånt tid når det gjelder alder.
Diskografi
Studioalbum
Livealbum
Samlingsalbum
Singler (utvalg) Topp 10 på RPM
Hyllningsalbum
Musikkåret 1453
Musikkåret 1453 er en oversikt over hendelser, fødte og avdøde musikkpersonligheter i 1453.
Hautes-Alpes
Hautes-Alpes er et fransk departement i regionen Provence-Alpes-Côte d'Azur. Hovedbyen er Gap.
Det er to arrondissementer, 15 kantoner og 172 kommuner i Hautes-Alpes.
Lungeødem
Lungeødem (latin: oedema pulmonalis) er en livstruende tilstand som ofte skyldes akutt, venstresidig hjertesvikt. Hjertesvikten fører til at trykket i lungekapillærene øker, slik at det blir presset væske fra kapillærene til alveolene.
Tårnedammen
Årsaken til dambruddet var at nålestengslet for flomavledning ikke tålte istrykket og havarerte, noe som igjen førte til at hele dammen havarerte. Nålestengslet var bygd av 4x4 tommer plank.
Kraftverket på 1,5 MW ble nedlagt etter hendelsen.
«Kongo» (1912)
«Kongō» var en japansk slagkrysser bygd i England for Den keiserlige japanske marine. Hun var den første slagkrysseren som ble bygd uten et kanontårn midtskips og var grensesprengende på mange måter.
Karriere
Deltok i operasjonene mot den britiske "Force Z".
Deltok i operasjonene mot Midway som en del av invasjonsstyrken.
Guadalcanal: Bombarderte flyplassen "Henderson Field" natt til 14. oktober 1942.
Marianene, juni 1944.
Leyte, oktober 1944.
Yokohama
Yokohama (横浜市; Yokohama-shi) er hovedstaden i prefekturet Kanagawa i Japan. Yokohama er Japans nest største by med 3,7 millioner innbyggere (2015). Med forsteder har den 4,4 millioner innbyggere. Sammen med Kawasaki og Chiba er Yokohama en del av Stortokyo.
Geografi
Yokohama ligger på vestsiden av Tokyobukten omkring 30 km sør for Tokyo. Klimaet er mildt med en gjennomsnittstemperatur på 16,6 °C.
Historie
Yokohamas historie kan spores tilbake til det 11. århundre, men inntil slutten av Edo-perioden på midten av det 19. århundre var den en liten fiskerlandsby. På den tiden var Japan et meget lukket land med sparsom kontakt med omverdenen, ikke minst til Vesten. I 1850-årene kom en amerikansk krigsflåte imidlertid til landet og forlangte at Japan skulle åpne en rekke havner for handel. Flåten la da til i bukten like sør for Yokohama. Det herskende Tokugawa-shogunatet aksepterte dette forlangende i 1853, og det ble først besluttet å åpne den travle Kanagawa-juku, som lå på forbindelsesveien mellom Edo og Kyoto/Osaka. Imidlertid var shogunatet utrygt ved denne plasseringen, og derfor ble det oppført havnefasiliteter i den lille søvnige fiskelandsbyen Kanagawa (som er i dag bydelen Kanagawa i Yokohama) i stedet. Denne havnen åpnet 2. juni 1859.
Havnen ble snart et knutepunkt for Japans utenrikshandel. Dette førte blant annet til etableringen av den første engelskspråklige avisen i Japan, Japan Herald, som begynte å komme ut i Yokohama i 1861. Utlendingene bosatte seg i et distrikt som ble kalt «Kannai» (innenfor vollen), fordi det ble omgitt av en vollgrav. Utlendingene oppnådde diplomatisk beskyttelse såvel innenfor som utenfor vollgraven, noe som førte til en rekke praktiske problemer. Etter Meiji-restaurasjonen i 1868 ble havnen utvidet av hensyn til silkehandelen, der den viktigste handelspartneren var Storbritannia. Vestlig påvirkning nådde ofte Japan gjennom Yokohama, for eksempel Japans første dagsavis (1871) og landets første gassgatebelysning (1872). Samme år ble Japans første jernbaneforbindelse oppført mellom Yokohama og Tokyo.
I 1887 ble byens første kraftverk, som var kullbasert, ferdigbygd under ledelse av Samuel Cocking, en britisk handelsmann. I første omgang var det til privat bruk, men det ble begynnelsen på etableringen av byens elektrisitetsverk. Byen fikk bystatus i 1889, og et tiår senere ble den ekstraterritorielle statusen, som utlendingene hadde, opphevet. På det tidspunktet var Yokohama den mest kosmopolitiske byen i Japan, med utstrakte områder bebodd av utlendinger.
Begynnelsen av det 20. århundre var karakterisert av omfattende industrialisering i Yokohama. En lang rekke fabrikker ble bygd, især i nord, mot Kawasaki. Dette området fikk i ettertid navnet Keihin. Den voksende industrien brakte velstand til byen med en rekke velstående handelsfamilier, som bygget seg fornemme beboelseseiendommer. Men samtidig virket byen som en magnet for den fattige landbefolkningen, også fra Korea, som dro til byen for å arbeide i fabrikkene. De bosatte seg i Minami Ōta-området, som ble et stort slumområde.
Den 1. september 1923 ble Kanto-området rammet av et kraftig jordskjelv, og omkring 23 000 av Yokohamas befolkning mistet livet. I dagene etter skjelvet fant det sted massakrer på koreanere i Kojiki-Yato, som følge av rykter om at de hadde for eksempel forgiftet brønner. Så mange som 6000 koreanere kan ha blitt drept. Dette førte til at krigsrettstilstanden ble innført, som først ble opphevet 19. november samme år. Bygningsrester etter jordskjelvet ble etterpå anvendt til landgjenvinning, og det ble oppført parker på de nye landområdene, bl.a. Yamashitaparken ved havnen, som åpnet i 1930.
Byen ble gjenoppbygd, men under annen verdenskrig ble den kraftig bombet i over tretti amerikanske bombetokter. Især det store angrepet 29. mai 1945 gjorde stor skade, idet 7–8000 mennesker omkom, og omkring 1/3 av byen ble lagt i ruiner den dagen.
I årene etter krigen, da Japan var okkupert av amerikanske styrker (1945-1951), fungerte Yokohama som en av de viktigste transitthavnene for forsyninger og transport av amerikansk militærpersonell. Det gjaldt ikke minst under Koreakrigen. Etter okkupasjonen flyttet de fleste amerikanske flåteaktivitetene til en base i Yokosuka litt lenger sør.
I 1956 fikk Yokohama storbyrstatus, og byen er etterhvert blitt en moderne storby. Fra de senere år kan nevnes oppførelsen av bydelen Minato Mirai 21 gjennom landgjenvinning, et prosjekt som begynte i 1983. Her ble den store Yokohama Exotic Showcase avholdt i 1989, hvorunder en magnetsvevebane for første gang i landets historie ble demonstrert, like som verdens daværende største pariserhjul ble tatt i bruk. I 1993 åpnet det som den gang var Japans høyeste bygning, Yokohama Landmark Tower, og i 2002 fant finalen i VM i fotball sted på Nissan stadion i byen.
Økonomi
Byen er økonomisk velfundert med betydelig shipping-, bioteknologi- og halvlederbransjer. Nissan har hatt sitt hovedkvarter i Yokohama siden 2010.
Ledelse og administrasjion
Byen består av atten bydeler. Byrådet består av 86 medlemmer, og den sittende borgermesteren er Fumiko Hayashi pr. mai 2017.
Yokohama og Norge
Verdenskjente Kirin Beer er etterfølgeren etter et bryggeri som nordmannen Johan Martinius Thoresen (født 18. mai 1834 i Arendal, Aust-Agder) startet i Yokohama i 1870. Han skiftet navn til William Copeland etter at han fikk amerikansk statsborgerskap.
Symboler
Trær: kamelia, Camellia sasanqua, ginkgo, keaki, Shii-Castanopsis, Viburnum awabuki
Blomst: Rosen
Bydeler
Yokohama har 18 bydeler:
Aube
Det er tre arrondissementer, 33 kantoner og 433 kommuner i Aube.
Musikkåret 1494
Musikkåret 1494 er en oversikt over hendelser, fødte og avdøde musikkpersonligheter i 1494.
Eidfjord kirke
Eidfjord kyrkje er en arbeidskirke fra 1981 i Eidfjord kommune i Vestland fylke.
Byggverket er i tegl og tre og har 375 plasser.
Kirkegård
Kirkegårdsarealet er tredelt. Den eldste delen (Gamlekyrkjegarden) omgir gamlekirken, som står et par hundre meter sørøst for dagens kirke. Nærmest kirken er det bevart et begrenset antall gravminner, og et par felt øst for kirken (betegnet J og K) er i aktiv bruk. Nord for dette og sør for Kyrkjevegen er stedets nyeste kirkegårdsområde kalt Kyrkjetræet. På nordsiden av Kyrkjevegen (like øst for dagens kirke) er Modnen kirkegård med fire felt.
Equador
Equador kan vise til:
De Facto kunnskapssenter for fagorganiserte
Stiftelsen De Facto kunnskapssenter for fagorganiserte er en norsk stiftelse som driver med utrednings- og forskningsarbeid innenfor arbeidsliv for alle deler av norsk fagbevegelse. Stiftelsen har særlig utmerket seg med utredninger og offentlig deltakelse i spørsmål om maktforhold i arbeidsliv, organisering av offentlig sektor, og kraft- og industripolitikk, samt ved å levere kurs og bøker om fagforeningers historie.
Formål
De Facto beskriver på egen nettside at de "ønsker å bidra til en sterk og kunnskapsrik fagbevegelse" og at de er en "en solid medspiller for aktive og offensive fagforeninger som samarbeider "med fagbevegelsen om å utvikle kritiske analyser, alternative strategier og spennende skolering av tillitsvalgte og medlemmer."
Finansiering
De Facto er helt prosjektfinansiert og har dermed ingen grunnfinansiering. I hovedsak kommer prosjektene og finansieringen fra grunnplanet i fagbevegelsen, og organisasjoner som Industriaksjonen, Manifest og lignende.
Ansatte
Senteret ble etablert av økonom Roar Eilertsen, som har fungert som daglig leder siden oppstarten, og Tellef Hansen. I dag er professor i mediesosiologi Paul Bjerke, historiker Idar Helle, sosiolog Isak Lekve og fagforeningsmann Boye Ullmann ansatte. Tidligere ansatte inkluderer Stein Stugu og Bitten Nordrik.
Styret består i hovedsak av tillitsvalgte. Tidligere styreleder var Lars Johnsen, leder i Transportarbeiderforbundet, men fra 2022 er Gudrun Høverstad fra NTL styreleder.
Reidar Helliesen
Reidar Bowitz Helliesen (født 1971) er en tidligere norsk politiker for Fremskrittspartiet (FrP). Han var leder av Fremskrittspartiets Ungdom fra 1996 til 1998. Han har arbeidet som foredragsholder og selvstendig næringsdrivende.
Helliesen har vært medlem av FrP siden 1988. Han har sittet både i Stavanger bystyre og Rogaland fylkesting, og har i flere år undervist i tale- og debatteknikk. Etter politikken har han arbeidet med webportalen Snutt.no og hadde egen «skikk og bruk»-spalte i Rogalands Avis. Han har også holdt flere foredrag om samme emne. Han har også drevet med fekting og vært fektetrener i Stavanger Fekteklubb.
I 2005 deltok han sammen med samboeren i realityserien Fagerstrand på TV 2. Han deltok også to ganger i talentprogrammet Skaperen på TV 2. Han har også medvirket i diverse underholdningsprogrammer, samt hatt sitt eget program på den lokale TV-kanalen TV Vest.
Han er sønn av høyesterettsadvokat og konsul Tore Helliesen, barnebarn av høyesterettsadvokat Reidar Helliesen og oldebarn av hermetikkfabrikkeier John Braadland.
1757 Porvoo
1757 Porvoo er en hovedbelteasteroide. Den ble oppdaget 17. mars 1939 av Yrjö Väisälä i Åbo. Asteroiden har fått navn etter det finske navnet på byen Borgå.
Geir Stordal
Geir Stordal (født 2. juni 1954 i Bergen) er en norsk musiker og bassist. Han er best kjent som tidligere bassist i rockebandet Bjølsen Valsemølle på 1990-tallet. Han overtok bassen etter at Rune Haukum slutta etter comebackturneen i 1996. I 1999 deltok han på albumet Danse på snø som ble utgitt samme år. Han medvirker i showgruppen Leifene.
WikiWikiWeb
«Wiki» er hawaiisk og betyr «hurtig».
WikiWikiWeb spilte en viktig historisk rolle for verdensveven og Internett på grunn av dets innflytelse på andre nettsamfunn. WikiWikiWebs utelukkende fokus på spesialisert programmering gjorde innholdet uforståelig for de utenfor programmeringsverden, men andre, redaktører, besøkende og lesere, tok opp grunntanken om å gjøre sider redigerbare av brukerne og skapte deres egne nye wiki-motorer (programmer som kjører wikier) og wikier utenfor WikiWikiWeb.
Indokina
Indokina (tidligere også kalt Bakindia ) er en geografisk region i Sørøst-Asia, som har fått sitt navn etter den tidligere franske kolonien Fransk Indokina.
Eh, Eh (Nothing Else I Can Say)
«Eh, Eh (Nothing Else I Can Say)» er en sang av Lady Gaga, og den tredje singelen fra hennes debutalbum The Fame. Singelen ble lansert 10. januar 2009.
Stuing (mat)
Stuing er en benevnelse som brukes om matretter som er kokt inn til en grøtlignende tykk masse, som enten har konsistens som en fin mos eller en mos med biter i. Stuinger kan bestå av ulike ingredienser, som rotfrukter, grønnsaker, frukt, sopp, kjøtt, krydderier og naturligvis vann. Stuinger jevnes ofte med smør og hvetemel. Stuing brukes både som hovedrett og en ingrediens til en annen rett, for eksempel en middagsrett.
Stor-Johan
Karl Johan Algodt Fredriksen (født 3. oktober 1844, død 20. februar 1946) var sønn av omreisende tatere Karl Johan Löfgren og Albertine Olsdotter Ström. Han var bedre kjent som «Stor-Johan», og ble stamfar til en stor tater- eller romanislekt i Norge, som hadde hovedsete på Østlandet og i grensetraktene til Sverige. Han ble kjent som en lederskikkelse for sine etterkommere, og var høyt respektert for sin veldige styrke, sin integritet som ærlig handelsmann, dyktig håndverker og en hederlig, gudfryktig kristen.
Stor-Johan var også kjent for sin generøsitet mot fattige og trengende mennesker.
Stor-Johan var gift med Lena Ullrikke Karlsdotter Stålberg (1847–1912) «af tattarsläkte» fra Sverige. Hun var kjent som «Ulla», og var datter av omreisende Karl Magnus Erlandsson (født 1817 i Sverige ) og Anna «Lisa» Elisabeth Larsdatter Lund (født i Sverige ). Slektsnavnet Stålberg hadde Ulla fra sin mormor, mens hun andre ganger brukte etternavnet Karlsdatter etter sin far, eller sin fars patronym Erlandsson.
I tillegg til Ullas eldste sønn Fredrik Hartmann, fra hennes første ekteskap, og de seks sankebarn som de oppdro som sine egne, fikk Stor-Johan og Ulla 10 barn sammen:
Flere av barna ble selv kjent som lederskikkelser, dyktige handelsfolk og håndverkere, med store familier. Flere bøker ble skrevet om etterslekten, deriblant to av Stor-Johans egne døtre, Tater-Milla (1974) om Jenny Emilie Johansdatter og Tater-dronningen (1974) om Marie Lovinie Johansdatter. Stor-Johan selv er blitt av (bare) sine egne kalt for Tater Kongen. Slikt var faktisk ganske vanlig i de fleste store slektene der slekts-Patriarken ble noen ganger kalt for Kongen. Som Klans-Matriarken ble kalt Dronning.
Stor-Johan ble enkemann i 1912, og døde selv av lungebetennelse i høy alder, den 20. februar i 1946 på Våler i Solør. Han ble begravet på Våler kirkegård 3. mars 1946. Dødsfallet ble annonsert i NRK, og en nekrolog stod i Glåmdalen 22. februar 1946.
Ved begynnelsen av det 21. århundre hadde Stor-Johan og Ulla mer enn tusen etterkommere, spesielt i Hedmark og Oppland på Østlandet og i grensetrakene til Sverige, men også i Trøndelag og andre steder. Flere kjente personer har tilhørighet i den store Stor-Johansslekten, blant annet musikeren Lasse Johansen, visesangeren Elias Akselsen og forfatteren Liv Borge.
Visan om Stor-Johan
Ja, et slags folk vi haver fått //om vi vil regne stor og smått,
som trakter efter rikedom //men ingen rikdom får.
Ja, Stor-Johan jeg nevne vil //han er en real kar,
har mange sterke sønner //som er til hans forsvar.
De lider mye nød og tvang //og lider mycket ondt iblant,
det står til domses karakter // vi skriver inte mer.
Ja, hester han dressere kan // som på en eksismo
Då han hurtig tømmen tar // så kjenner dom hans tømmelag,
på to ben han dom fort kan få // så fort han ønske vil.
i store følger møter opp // så hver och en kan se.
Ja, føst så blir det takk for sist // med kaffi slukker dom sin tyst,
senn blir det talt om vidt og bredt // hva dom har hørt og sett.
Landhandlar en, landhandlar to // om han er noget dyr,
med tomme flasker går dom inn // og kjøper politur.
Det blir en restrasjon // som fresker på et tatermot,
Adıyaman (provins)
Adıyaman er en av Tyrkias 81 provinser. Provinsens areal er 7 871 km² hvorav 838 km² er vann. Administrasjonssenteret ligger i byen Adıyaman. De fleste av innbyggerne er kurdere.
Provinsen ligger sør i de sentrale delene av Tyrkia og grenser til provinsene Malatya, Kahramanmaraş, Gaziantep, Şanlıurfa og til Diyarbakır i nordøst.
Distrikter
Provinsen Adıyaman består av ni distrikter:
Musikkåret 1552
Musikkåret 1552 er en oversikt over hendelser, fødte og avdøde musikkpersonligheter i 1552.
Browning Arms Company
Browning Arms Company er en våpenprodusent i USA.
Historie
Browning ble etablert i Utah i 1880. De tilbyr en rekke typer skytevåpen, som hagler, rifler, pistoler og randtente skytevåpen. De har også buer for skytesport. Firmaet ble opprettet for å tilby sivile våpen designet av John Moses Browning. De fleste av Brownings design har blitt produsert av andre selskap, som Winchester Repeating Arms, Colt, Remington Arms, Fabrique Nationale og Miroku. Browning Arms Company er idag (2008) fullt eid av Fabrique Nationale.
Tanganyika
Tanganyika var et østafrikansk territorium som lå mellom Indiahavet og den største av de afrikanske store innsjøene: Victoriasjøen, Malawisjøen og Tanganyikasjøen. Tanganyika omfattet 958 300 km². Fra 9. desember 1961 og fram til 26. april 1964 var det også en uavhengig stat. I 1964 ble landet slått sammen med øya Zanzibar som ga opphav til staten Tanzania.
Det var en gang en koloni under Tysk Østafrika (tysk Deutsch-Ostafrika) og besto av dagens Rwanda, Burundi, og Tanzania, unntatt Zanzibar. Kolonien ble grunnlagt 1884 av oppdageren Carl Peters, og erklært som protektorat av den tyske regjeringen året etter. Samtidig ble Det tyske Østafrikakompaniet organisert for å administrere kolonien. Under første verdenskrig erobret Storbritannia og Belgia det meste av Tysk Østafrika, med unntak av landsbyen Kionga, som ble tatt av portugiserne.
Etter den første verdenskrig ble deler som er dagens Rwanda og Burundi et mandat under Folkeforbundet styrt av Belgia. Den største delen kom imidlertid inn under britisk militært styre og ble overført til Storbritannia under Versaillestraktaten i 1919. Dette ble bekreftet som et mandat under Folkeforbundet i 1922, senere et såkalt tilsynsområde under De forente nasjoner. Storbritannia endret navnet til Tanganyika Territory.
Agith
Agith eller Ajith er indiske fornavn. Navnene er hovedsakelig brukt som mannsnavn, men formen Agith er også kjent brukt som kvinnenavn. Navnene har opprinnelse i sanskrit og betyr «uovervinnelig». De er dannet av sanskrit a, «ikke», og jita, «overvunnet». Ajit er navnet til gudene Shiva og Vishnu.
Utbredelse
Ajith er et vanlig indisk mannsnavn. Navnet Agith brukes som mannsnavn på Sri Lanka. Det uttales /agit/.
Jura (departement)
Jura er et departement i regionen Bourgogne-Franche-Comté helt øst i Frankrike. Hovedbyen er Lons-le-Saunier.
Det er tre arrondissementer, 34 kantoner og 544 kommuner i Jura.
1758 Naantali
1758 Naantali er en hovedbelteasteroide og går i bane innenfor asteroidefamilien Eos. Den ble oppdaget 18. februar 1942 av Liisi Oterma i Åbo. Asteroiden har fått sitt navn etter det finske navnet på Nådendal.
Fabrique d’armes Émile et Léon Nagant
Fabrique d'armes Émile et Léon Nagant var et firma stiftet av brødrene Émile og Léon Nagant i Liège Belgia i 1859. Firmaet ble tatt over av Impéria i 1931
Våpenproduksjon
Firmaet er mest kjent for design og produksjon av Mosin-Nagant M91/30 riflene samt nagantrevolverene.
Bilproduksjon
Nagant lagde biler på lisens av det franske firmaet Rochet-Schneider. Bilene ble produsert fra 1900 til ca. 1928.
Pyrénées-Atlantiques
Pyrénées-Atlantiques er et fransk departement i regionen Nouvelle-Aquitaine. Hovedbyen er Pau.
Det er tre arrondissementer, 52 kantoner og 547 kommuner i Pyrénées-Atlantiques.
Oddbjørn By
Oddbjørn Vegard By (født 24. juli 1981 i Førde) er en norsk «hukommelsesutøver»
Pyrénées-Atlantiques
Kultur
Departementet kan kulturelt deles i to, nemlig området Béarn i øst og Pays Basques (Baskerland) i vest. I vest snakker befolkningen tradisjonelt baskisk. I øst, derimot, er det tradisjonelle språket béarnais, en variant av gascon, som igjen er en av dialektene i det sørfranske språket oksitansk. I dag snakker imidlertid de fleste standardisert fransk i området.
Oddbjørn By
By kan memorere en kortstokk på 43 sekunder, har deltatt i internasjonale mesterskap innen grenen og er Grand Master of Memory. 14. februar 2006 satte han verdensrekord i memorering av flest siffer på ett minutt. Han memorerte denne tallrekken på 72 siffer og gjenkalte alt korrekt: 5081437342314775418552782999511263151696136284098040986216227157825491052. Resultatet var fire siffer bedre enn doktor Gunther Karstens gamle rekord.
Privat
Oddbjørn By har spilt volleyball og sandvolleyball for Førde volleyballklubb og BSI, og la ifølge bloggen opp etter niendeplass i NM 2012. Han har også spilt bordhockey, med 20. plass i NM 2006 som beste resultat.
Birds åpning
Birds åpning er en sjakkåpning som defineres av åpningstrekket
Den er oppkalt etter den engelske mesteren Henry Bird. Ifølge ChessBase er 1.f4 det 7. mest populære åpningstrekket av de 20 mulige. Det er mindre populært enn 1.c4, mye fordi 1.f4 innebærer en liten svekkelse av kongestillingen. Den danske stormesteren Bent Larsen er en av spillerne som sporadisk har brukt Birds åpning i turneringspartier.
Svarts vanligste svar på 1.f4 er og en stilling som ligner på Hollandsk oppstår. Hvit vil ofte satse på løperutvikling til b2 for å gi mer støtte til e5-feltet. Andre populære svar er som hindrer hvit fra å utvikle løperen til b2, og som er et naturlig utviklingstrekk som ikke erklærer hvordan bøndene skal plasseres.
Embetsmannskandidat på provinsnivå
Under Han-dynastiet (ca 200 f.Kr. - 200 e.Kr.)
Under Han-dynastiene var det ingen eksamen til grunn for utvelgelsen av kandidatene, som ble utvagt av en administrativ leder i de enkelte fyrstedømmer.
Birds åpning
Froms gambit
Et mer drastisk svar er Froms gambit, etter den danske mesteren Severin From Denne åpningen inneholder åpningsfellen Svart ofrer her dronningen, for å rydde hvits h-bonde av veien slik at svartfeltsløperen senere kan besette det samme feltet (g3) uten å bli truet av denne bonden, og dermed oppnå å sette den hvite kongen matt. Dette var det eneste lovlige trekket hvit kunne gjøre. Kongen står i sjakk, og da må den flyttes, brikken som setter kongen sjakk må slåes, eller sjakken må oppheves ved at en annen brikkes settes mellom kongen og brikken som setter kongen sjakk (hvis ikke dette er en springer). Her var det kun h-bonden som kunne slå brikken som stiller den hvite kongen i sjakk.
Borgen ungdomsskole (Asker)
Borgen ungdomsskole er en ungdomsskole på Borgen i Asker. Skolen har om lag 355 elever, som kommer fra Hagaløkka skole, Rønningen skole, Vardåsen skole og Drengsrud skole. I tillegg har skolen en egen velkomstklasse for elever som nylig har kommet til Norge.
Musikkåret 1572
Musikkåret 1572 er en oversikt over hendelser, fødte og avdøde musikkpersonligheter i 1572.
Embetsmannskandidat på provinsnivå
Under Tang- og Song-dynastiene (ca. 600 - ca. 1200)
Under Tang- og Song-dynastiene ble tittelen benyttet om kandidater som hadde avlagt Jìnshì-eksamenen (進士科).
Under Ming- og Qing-dynastiene ca 1400 - ca. 1900
Etter Wang Anshis reformer fikk tittelen Jìnshì-eksamenen (進士科) den status den hadde under Ming- og Qing-dynastiet, altså en sentralt administrert, høyere embetseksamen, og kandidater som hadde bestått Xiāngshì-eksamenen (郷試) fikk i stedet tittelen 舉人. Xiāngshì-eksamenen (郷試) ble administrert på provinsnivå hvert tredje år.
Borgen ungdomsskole (Asker)
Skolen har nær tilgang til kunstgressbaner og ligger ved siden av Vardåsen kirke. Den ligger i tilknytning til Vestmarka med tursti til toppen av Vardåsen, og utsikt over Indre Oslofjord, Nesodden og Oslo by.
Skolen ble totalt rehabilitert i 2003. Ved årsskiftet 2002/03 ble undervisningen flyttet det tidligere Varehandelens høgskoles lokaler på Drengsrud. Bygget stod klart til innflytting januar 2004. Skolen har kapasitet til 450 elever.
1759 Kienle
1759 Kienle er en hovedbelteasteroide. Den ble oppdaget 11. september 1942 av Karl Wilhelm Reinmuth ved Landessternwarte Heidelberg-Königstuhl i Heidelberg.
Brusdalsvatnet
Brusdalsvatnet er en innsjø på Uksenøya i kommunene Ålesund og Skodje i Møre og Romsdal. Den har et areal på 7,52 km² og ligger 26 meter over havet. Innsjøen har et volum på 300 millioner m3.
Brusdalsvatnet har utløp gjennom Spjelkavikelva, som renner fra vestenden av innsjøen ned til Åsefjorden. Innsjøen er sammen med Spjelkavikelva det største vassdraget i Ålesund kommune. Vannet i innsjøen har en teoretisk omløpstid på åtte år. Innsjøen er den største på Sunnmøre. E136/E39 går langs innsjøen.
Innsjøen er drikkevannskilde for Ålesund siden 1980. Vannet pumpes fra innsjøen til et magasin inne i Emblemsfjellet I 2009 ble det funnet høye verdier av miljøgifta bromerte flammehemmere (HBCDD) i bunnslammet. Etter det Ålesund kommune og NIVA opplyser har dette ikke betydning for vannkvaliteten på drikkevannet. Det har vært arrangert skøyteløp på det islagte vannet.
Mellom innsjøen og fjorden har elven blitt utnyttet til kraftproduksjon fra 1917. For å lede vann til kraftstasjonen ble det gravd en kanal fra Lillevannet (en mindre innsjø nedenfor Brusdalsvatnet) til bygdesenteret Spjelkavik. Kraftstasjonen var i drift til 1981. Planen om kraftverk ble diskutert fra 1893. Kraftstasjonen leverte 600 kW og var Ålesunds elektrisitetsforsyning til Tafjord kraftselskap leverte strøm fra 1923. Stasjonen ble da overtatt av Spilkevigs garnfabrikk som eide grunne der kommunen hadde anlagt kraftverket i 1917.
The New Yorker
The New Yorker er et amerikansk tidsskrift med reportasjer, kulturanmeldelser av forskjellig slag, essayer, serier, dikt og fiksjon. Det gis ut med 40 nummer i året. Tidsskriftet utkom første gang den 17. februar 1925. David Remnick er magasinets nåværende redaktør.
Selv om magasinets fokus i hovedsak er rettet mot New York City og byens kulturliv, har The New Yorker også lesere utenfor denne metropolen, først og fremst takket være sitt gode renommé hva gjelder kvalitetsmessig journalistikk og intellektuelle tekster.
Mira fabrikker
Mira fabrikker heter Mineralkjemi AS og er hjemmehørende i Vikveien i Tjølling, Larvik kommune. Grunneier er Opplysningsvesenets fond. Fester er Mineralkjemi AS etter festekontrakt av 16. september 1960. Varming Invest eier Mineralkjemi AS og har inngått tidsbegrenset opsjonsvtale med Opplysningsvesenets fond. Areal er 6.870 dekar.
Mineralkjemi AS ble etablert i 1998 og er registrert som aksjeselskap under bransjen "produksjon av maling og lakk". Innlevert regnskap for 2005 viste en omsetning på NOK 2 498 000. Aksjekapitalen er på NOK 100 000. Tidligere navn på bedriften: Furru & CO. Daglig leder og styreformann er Michael Varming.
Viksjord Brygge A/S kjøpte eiendommen i 2008 og ønsker å oppføre 45 fritidsleiligheter. De var per 2014 fremdeles ikke bygd.
Fortidsminneforeningen i Vestfold ved leder Ragnar Kristensen skrev at eiendommen og bygningene rommet et levende stykke bedriftshistorie av mineralittpuss-bedrift fra etterkrigstiden, men at eiendommen var sterkt preget av mangeårig forsømmelse av vedlikehold.
1996
1996 (MCMXCVI) i den gregorianske kalenderen var et skuddår som begynte på en mandag.
København ble valgt til europeiske kulturhovedsteder for 1996.
Årdalsvatnet
Årdalsvatnet er en innsjø som ligger i Årdal kommune i Sogn og Fjordane. Den 20. og 21. februar 1954 ble det arrangert Årdalsmesterskap i hurtigløp på skøyter for gutter, jenter, senior og junior.
Den frie republikken Schwarzenberg
Den frie republikken Schwarzenberg (tysk: Freie Republik Schwarzenberg) er et navn som brukes om et uokkupert område i det vestlige Sachsen som eksisterte i flere uker etter den tyske kapitulasjonen den 8. mai 1945.
Navnet ble egentlig første gang brukt av Stefan Heym i novellen Schwarzenberg fra 1984. Novellen bygger på historiske hendelser, og navnet er derfor tatt i bruk som en informativ benevnelse.
Etter Tysklands overgivelse ble Schwarzenberg, Landkreis Stollberg og Aue i Erzgebirge likevel ikke okkuperte, av ukjente grunner. Anti-fascistiske grupperinger dannet en lokal regjering i 21 byer og landsbyer, som eksisterte i 42 dager inntil Den røde armé okkuperte området den 24. juni 1945.
Det har vært spekulert i hvorfor både sovjetiske og amerikanske styrker i utgangspunktet valgte å ikke okkupere området. En forklaring kan være at disse to supermaktene hadde blitt enige om å stanse ved bankene til elven Mulde. Flere elver har dette navnet, og fordi Schwarzenberg ligger mellom dem, kan en misforståelse være hovedårsaken.
Vår Kirke
Vår Kirke var en ukeavis utgitt av Oslo Indremisjon (nå Kirkens Bymisjon). Den første utgaven kom i 1887, da under navnet Bymissionæren – ukentlig organ for Kristiania Indremission (fra 1929: Bymisjonæren). Dette var et oppbyggelsesmagasin med et blikk ut over Norges grenser. Eksempelvis ble det skrevet mye om Fridtjof Nansens humanitære arbeid for å hjelpe Russland under hungersnøden i 1921–1922.
I 1951 endret ukeavisen navn til Vår Kirke. Fremdeles var avisen eiet og drevet av Oslo Indremisjon, men innholdsmessig fokuserte man i enda større grad på internasjonalt engasjement, kultur, politikk og økumenikk. Ukeavisen ble en sentral aktør og arena for en kirkelig fundert samfunnsdebatt – frem til nedleggelsen i 1982.
Yvelines
Yvelines er et fransk departement i regionen Île-de-France. Hovedbyen er Versailles.
Svik (film)
Handling
På Club Havana i Oslo vanker norske forretningsmenn og krigsprofitører sammen med tyske SS-offiserer og vakre, eventyrlystne norske kvinner. Det er sensommer 1943, krigslykken for tyskerne er i ferd med å snu over hele Europa.
Yvelines
Det er fire arrondissementer, 39 kantoner og 262 kommuner i Yvelines.
Svik (film)
Handling
Nattklubb-sangerinnen Eva Karlsen forholder seg både til norske motstandsmenn, og tyske svartebørs-forhandlere. Men hun forsøker å skjule mye mer enn okkupasjonsmakten og krigsprofitørene, enn de er klare over. Sammen med den tyske Gestapo-sjefen Krüger og Club Havanas innehaver Tor virvles Eva Karlsen inn i en mer og mer farlig verden etter hvert som krigen skrider frem.
Isère
Isère er et fransk departement i regionen Auvergne-Rhône-Alpes. Hovedbyen er Grenoble.
Det er tre arrondissementer, 58 kantoner og 533 kommuner i Isère.
For stedsnavnets etymologi, se forklaringen for elven Isère som har gitt navn til regionen.
1760 Sandra
1760 Sandra er en hovedbelteasteroide. Den ble oppdaget 10. april 1950 av Ernest Leonard Johnson ved Union Observatory i Johannesburg.
Fareed Zakaria
Fareed Rafiq Zakaria (født 20. januar 1964 i Mumbai) er en indisk-amerikansk journalist og forfatter. Han er programleder for programmet Fareed Zakaria GPS, som går på CNN. Han har vært redaksjonssjef i magasinet Foreign Affairs, og ble i 2000 redaktør for Newsweek International. Han har skrevet flere sakprosa-bøker. I 2010 gikk han fra Newsweek til Time.
Liv og virke
Zakaria ble født i Mumbai i India til en muslimsk familie. Hans far, Rafiq Zakaria, var medlem av det indiske parlamentet. Fareed Zakaria flyttet til USA for å studere ved Yale University, og fikk i 1993 en doktorgrad i statsvitenskap ved Harvard University.
Zakaria har skrevet fire bøker. Alle bøkene og verkene hans handler om internasjonal politikk, altså hvordan stater og internasjonale organisasjoner forholder seg til hverandre. Zakaria tilhører retningen «politisk realisme» innenfor dette feltet, og er også kjent som en skaperne av en underretning: Den neoklassiske realismen.
I august 2012 ble han beskyldt for plagiat. En kommentar om våpenkontroll som han skrev for TIME hadde flere likheter med en artikkel skrevet av Jill Lepore for The New Yorker i april samme år. Zakaria beklaget til Lepore og leserne, og hans faste kommentar ble suspendert for en måned. Programmet hans på CNN ble også midlertidig suspendert.
Oppestølen
Oppestølen er et byggefelt i Stord kommune i Hordaland. Det ligger på Horneland, rundt 4 km fra Leirvik sentrum, og like ved Heiane storsenter.
Skjækervatnet
Skjækervatnet (sørsamisk: Skæhkerenjaevrie) er en innsjø som ligger i kommunene Steinkjer, Verdal og Snåsa i Trøndelag fylke. Innsjøen ligger 441 meter over havet, og har et areal på 7,19 km². Fra Skjækervatnet renner elva Skjækra, ei sideelv til Helgåa, mot sørvest. De to elvene møtes ca. 350 meter etter Skjækerfossen.
Skjækervatnet ligger i sin helhet innenfor Skjækra landskapsvernområde, mens grensa til Blåfjella-Skjækerfjella nasjonalpark følger østbredden av sjøen. Litt nordvest for vannet ligger det som er beregnet til å være Norges geografiske midtpunkt, og en varde er murt opp på dette stedet.
Aksaray (provins)
Provinsen ligger i de sentrale delene av Tyrkia og grenser til provinsene Kırşehir i nord, Nevşehir i øst, Niğde i sørøst og til Konya i sør og vest.
Distrikter
Provinsen Aksaray består av sju distrikter:
Sørumsand stasjon
Stasjonen blir betjent av alle lokaltog på Kongsvingerbanen (per 2017 pendelen Asker–Kongsvinger).
Urskog-Hølandsbanen
Sørumsand var endestasjon på Urskog-Hølandsbanen fra denne strekningen ble forlenget fra Bingsfoss stasjon i 1903. Den nye stasjonsbygningen var tegnet av arkitekt Paul Armin Due.